Dragi petaši,

do sada ste naučili kako je nastao reljef, koji ga vanjski procesi i kako mijenjaju, naučili ste reljefne oblike i kako ih pronaći i prepoznati na geografskoj karti.

Idućih nekoliko sati stečena znanja primijenit ćete na reljefu Hrvatske te ih proširiti s novim znanjima. Usporedno sa stjecanjem geografskih znanja razvijat ćete vještinu kartografske pismenosti.

Današnja nastavna jedinica je **Reljefna obilježja Panonske Hrvatske**

Aktivnosti za učenike:

1. otvorite atlas na karti Hrvatske
2. prisjetite se prirodnogeografskih regija Hrvatske U/40 (geografska karta)
3. pročitajte tekst u udžbeniku od stranice 64 do stranice 67 (koristite atlas str. 22 i 23, karta Nizinske/Panonske Hrvatske); čitajući tekst podcrtajte ključne informacije
4. obratite pozornost na grafičke priloge (fotografije)
5. zapišite naslov nastavne jedinice u bilježnicu
6. nacrtajte u bilježnicu tablicu i upišite u nju ključne informacije koje nedostaju (ako imate mogućnost tablicu isprintajte i zalijepite u bilježnicu)
7. nacrtajte u bilježnicu kartu Panonske Hrvatske (kao što je u udžbeniku na stranici 67) i reljefne oblike prikažite bojama:

tamnozelenom bojom oboji poloje, žutom bojom lesne zaravni, svijetlomeđom bojom pobrđa, a tamnosmeđom bojom gore. Ne zaboravi napraviti tumač.

1. odgovore poslikajte mobitelom i pošaljite mi kao privatnu poruku u Yammer pod naslovom 5. r. 20.3. ime i prezime do 26. ožujka u 20.00 sati

Uputa za slanje: s lijeve strane imate mogućnost + Create a message, kliknete, zatim odaberete Send Private Message, Add Nevenka Pokos, uploadate fotografiju i sendate.

Ova uputa vrijedi za svaku zadaću.